ফেসবুক অপব্যবহারে আরেক তাণ্ডব:-830088 | কালের কণ্ঠ | kalerkantho\n২৩ অক্টোবর, ২০১৯ ০০:০০ | পড়া যাবে ১০ মিনিটে\nফেসবুক এবং টুইটার সামাজিক যোগাযোগ মাধ্যমের সঙ্গে সব দেশেই ছেলে-বুড়োদের একটি বড় অংশ জড়িত। শুধু আমাদের দেশেই নয়, প্রায় সারা বিশ্বেই এর ব্যাপক ব্যবহার হয়, কারণ মোবাইল ফোনে ইন্টারনেট সংযোগ দিয়ে যে কেউ অসংখ্য মানুষের সঙ্গে মুহূর্তে নিজের কথা বা ছবি পৌঁছে দিতে পারে। তবে বাংলাদেশে টুইটারের ব্যবহার ফেসবুকের মতো ব্যাপক হয়ে ওঠেনি। মূলত ‘ফ্রেন্ডস অ্যান্ড রিলেটিভস’-এর মধ্যে সীমাবদ্ধ থাকার কথা থাকলেও ফেসবুক মাধ্যমটি নানা সময়েই বিস্তর আলোচনায় এসেছে। কারণ এটি দিয়ে সুযোগসন্ধানীরা একদিকে যেমন ব্যবসা-বাণিজ্য করে, প্রায় নিখরচায় বিজ্ঞাপন প্রচার করে, অন্যদিকে নানা ধরনের অপপ্রচারও করে থাকে। অর্থাৎ যোগাযোগ-প্রযুক্তির অভাবিত বিকাশে মানুষ যেমন সুবিধাপ্রাপ্ত হয়েছে, তেমনি এর অপব্যবহার বেড়েছে। ব্যাপক জনপ্রিয় হওয়ায় এই অপব্যবহারের মাত্রাও বেড়ে গেছে। একটি ভালো বা নিরপরাধ যোগাযোগ মাধ্যমকে কিভাবে নষ্ট প্রবণতার দিকে ধাবিত করা যায়, কিভাবে এটি দিয়ে সামাজিক অস্থিরতা ও নানামুখী সংকট সৃষ্টি করা যায়—তার বহু দৃষ্টান্ত এরই মধ্যে স্থাপিত হয়েছে দেশে।\nকয়েক বছর আগে কক্সবাজারের রামু ও ব্রাহ্মণবাড়িয়ার নাসিরনগরে ফেসবুকের অপব্যবহার করে ধর্মীয় উন্মাদনা সৃষ্টি করা হয়েছিল। বৌদ্ধ ও হিন্দু ধর্মাবলম্বীদের ঘরবাড়িসহ প্যাগোডা-মন্দির ধ্বংস করা হয়েছিল। পরে দেখা গেছে খুবই সুপরিকল্পিতভাবে জনপ্রিয় সামাজিক মাধ্যমকে ব্যবহার করে তাণ্ডব ঘটানোর অভিপ্রায়েই অপপ্রচারগুলো করা হয়েছিল! আবারও প্রায় একই ধরনের ঘটনা ঘটেছে ভোলার বোরহানউদ্দিনে গত রবিবার। ধর্ম অবমাননার অভিযোগ তুলে সেখানে সংখ্যালঘু সম্প্র্র্রদায়ের এক যুবকের বিচারের দাবিতে ‘তৌহিদি জনতা’র ব্যানারে আয়োজিত বিক্ষোভ থেকে পুলিশের সঙ্গে এলাকাবাসীর ব্যাপক সংঘর্ষ বাধে। একপর্যায়ে চারজন নিহত হন। দফায় দফায় ধাওয়াধাওয়ি ও সংঘর্ষে ১০ পুলিশ সদস্যসহ শতাধিক মানুষ আহত হন। এই অভাবিত সংঘর্ষের একপর্যায়ে উত্তেজিত মানুষ বোরহানউদ্দিন বাজারে ভাওয়ালবাড়ীর একটি মন্দির ও সাতটি ঘর ভাঙচুর করে।\nরামু ও নাসিরনগরের ঘটনার সঙ্গে ভোলার ঘটনার যথেষ্টই মিল পাওয়া যায়। ২০১২ সালের সেপ্টেম্বর মাসে রামুতে হামলা চালিয়ে লুটপাটসহ ১২টি বৌদ্ধ মন্দির ও ৩০টি বাড়িতে আগুন দেওয়া হয়। ২০১৬ সালে নাসিরনগরে রসরাজ নামে এক মৎস্যজীবীর বিরুদ্ধে একই অভিযোগ এনে লোকজনকে খেপিয়ে তুলে ঘরবাড়ি ও মন্দিরে হামলা চালানো হয়। আতঙ্কিত, বিপন্ন করা হয় ধর্মীয় সংখ্যালঘু মানুষকে। ঠিক একইভাবে বিপ্লব চন্দ্র শুভ নামের সংখ্যালঘু সম্প্রদায়ের এক যুবকের ফেসবুক অ্যাকাউন্ট হ্যাক করে তা থেকে হজরত মুহাম্মদ (সা.)-কে নিয়ে কটূক্তির একটি ‘স্ক্রিনশট’ ভাইরাল করা হয়। পুলিশ জানিয়েছে, শুক্রবার বিকেলে বিপ্লবের ফেসবুক আইডি থেকে কে বা কারা মহানবী (সা.) সম্পর্কে কুরুচিপূর্ণ একটি মন্তব্য কয়েকজন ফেসবুক বন্ধুর কাছে পাঠায়। যাদের মেসেজ পাঠানো হয়, তারা এরপর তার ‘স্ক্রিনশট’ নিয়ে ফেসবুকে দেয়। শুরু হয় প্রতিবাদ। বিষয়টি এরই মধ্যে পুলিশের নজরে আসে। এ নিয়ে বিভিন্ন মসজিদ থেকে কয়েক দফায় বিক্ষোভ প্রদর্শন হয়। শুক্রবার সন্ধ্যার পর বিপ্লব চন্দ্র বোরহানউদ্দিন থানায় গিয়ে তাঁর আইডি ‘হ্যাক’ হয়েছে বলে অভিযোগ দায়ের করেন। তিনি একটি সাধারণ ডায়েরিও (জিডি) করেন। তদন্ত ও জিজ্ঞাসাবাদের জন্য তাঁকে আটক করে পুলিশ।\nকিন্তু পরিস্থিতির অবনতি থামানো যায়নি। ধর্মীয় অনুভূতিতে আঘাত হানার উত্তেজনায় ওই যুবকের বিচার চেয়ে ‘তৌহিদি জনতা’র ব্যানারে বিক্ষোভ-সমাবেশের ডাক দেওয়া হয়। সমাবেশের জন্য পুলিশ প্রাথমিক অনুমতি না দিলেও পরে দেয়। তবে মিছিল করতে বাধা দেয়। মিছিল করতে না পেরে কয়েক হাজার মানুষ উত্তেজিত হয়। পরে পুলিশ এক স্থানীয় পীর সাহেবকে সেখান থেকে ঈদগাহ জামে মসজিদের দোতলায় নিয়ে যায়। সঙ্গে সঙ্গেই গুঞ্জন ছড়িয়ে পড়ে—মাওলানাকে পুলিশ আটক করেছে। দোয়া-মোনাজাতের মাধ্যমে বিক্ষোভ মিছিল সমাপ্ত হয় বটে, কিন্তু আবারও উত্তেজনা ছড়িয়ে পড়ে। ততক্ষণে বোরহানউদ্দিনের বিভিন্ন গ্রাম থেকে হাজার হাজার মানুষ এসে জড়ো হয়। একপর্যায়ে তারা পুলিশের ওপরও চড়াও হয়। অবস্থা বেগতিক দেখে পুলিশ সদস্যরা মসজিদে ইমামের কক্ষে আশ্রয় নেন। উত্তেজিত জনতা পুলিশকে লক্ষ্য করে ইটপাটকেল নিক্ষেপ ও মসজিদের দরজা-জানালা ভেঙে ভেতরে ঢোকার চেষ্টা করে। পরে আত্মরক্ষার্থে পুলিশ সদস্যরা ফাঁকা গুলি ছোড়েন। এর পরপরই সংঘর্ষ ব্যাপক আকার ধারণ করে। ঘণ্টাব্যাপী সংঘর্ষ, ধাওয়াধাওয়িতে উপজেলা সদর রণক্ষেত্রে পরিণত হয়। ইটপাটকেল নিক্ষেপের পাশাপাশি টিয়ার গ্যাসের শেল ও গুলির ব্যাপক শব্দ শোনা যায়।\nঘটনার পর থেকেই উপজেলা স্বাস্থ্য কমপ্লেক্স ও ভোলা সদর হাসপাতালে আহতদের ঢল নামে। মারা যান চারজন। জনতার ইটপাটকেল নিক্ষেপে ১০ পুলিশ সদস্যও আহত হন। এক পুলিশ কনস্টেবল বুকে গুলিবিদ্ধ হয়েছেন বলে জানিয়েছে পুলিশ কর্তৃপক্ষ। তাঁকে হেলিকপ্টারে ঢাকায় পাঠানো হয়েছে। নিহতদের মধ্যে একজন স্থানীয় একটি নূরানি মাদরাসার ছাত্র। অন্যজন পলিটেকনিকের।\nবিগত কয়েক বছরে দেশের বিভিন্ন স্থানের ঘটনাবলি বাদ দিলেও যে তিনটি বড় ঘটনা সাম্প্রতিক বছরগুলোতে ঘটে গেল তার দিকে দৃষ্টি রাখলে দেখা যাবে সমাজের সংখ্যাগরিষ্ঠ মানুষের ধর্মীয় আবেগকে অপব্যবহার করে কেউ না কেউ, কোনো না কোনো গোষ্ঠী পরিকল্পিত নৈরাজ্য তৈরির চেষ্টা করে আসছে। উদ্দেশ্য সাম্প্রদায়িক উত্তেজনা তৈরি। ধর্ম মানুষের আত্মা ও বিশ্বাসের বিষয়। কিন্তু ধর্মীয় আবেগ অনেক ক্ষেত্রেই সীমা বা যুক্তি ছাড়িয়ে যায়, যা যুক্তিগ্রাহ্য নয়। কারণ যেকোনো আবেগই সীমা ছাড়িয়ে গেলে সেই আবেগের মর্যাদা থাকে না। তা ছাড়া ধর্ম এমন এক সুপ্রতিষ্ঠিত শক্তিধর বিষয় যে কেউ তাকে আঘাত করার চেষ্টা করলেই তা ক্ষতিগ্রস্ত হয় না। তবে মানুষের ধর্মীয় আবেগকে যদি ইচ্ছাকৃতভাবে কেউ আঘাত করার চেষ্টা করে—তা অপরাধ। সেই অপরাধের বিচার করবেন আইন-আদালত। কিন্তু বিস্ময়ের ব্যাপার যে কোথাও কিছু ঘটলে বা ঘটানো হলেই উন্মাদনার সৃষ্টি করা হয়। যে উন্মাদনার শিকার হয় সাধারণ মানুষ।\nভোলার বোরহানউদ্দিনের ক্ষেত্রেও তার ব্যতিক্রম হয়নি। সংখ্যালঘু সম্প্রদায়ের যে যুবকের নামে অভিযোগটি করা হয়েছে তিনি নিজে তাঁর ফেসবুক আইডিটি ‘হ্যাক’ হয়েছে বলে থানায় অভিযোগ দায়ের করেছেন। সেই অভিযোগ কতটা যুক্তিগ্রাহ্য বা নয়, তা প্রমাণের জন্য আইন প্রয়োগকারী সংস্থা আছে, আইন-আদালত আছে। পত্রিকার প্রতিবেদনে দেখা গেল, আইন প্রয়োগকারী সংস্থা ও এলাকার গুরুত্বপূর্ণ ব্যক্তিরা এ ব্যাপারে আশ্বস্তও করেছিলেন। কিন্তু একটি মহল পরিস্থিতিকে ঘোলাটে করেছে। তারা আইন নিজের হাতে তুলে নিতে চেয়েছে। কোনো যুক্তি কাজ করেনি। মানুষকে খেপিয়ে তোলা হয়েছে। অনেকেই মনে করছেন, বহিরাগতদের নিয়ে উদ্দেশ্যপ্রণোদিতভাবে কোনো না কোনো মহল ঘটনাটি ঘটিয়েছে। সমাবেশের শেষ পর্যায়ে হঠাৎ হামলা করা হয়েছে। মসজিদ অবমাননা করা হয়েছে। পুলিশের এক সদস্যকে গুলি করা হয়েছে। যে চারজনের মৃত্যু হয়েছে তাঁদের দুজনের মাথা ভোঁতা অস্ত্র দিয়ে থেঁতলানো হয়েছে বলে চিকিৎসক জানিয়েছেন।\nপুলিশ সদর দপ্তরের সংবাদ বিজ্ঞপ্তিতে বলা হয়েছে, সমাবেশ বাতিলের ঘোষণা সত্ত্বেও সকাল থেকেই লোকজন ময়দানে সমবেত হতে থাকে। বিশেষ মহল থেকে ১৭টি মাইকও বসানো হয়, যাতে জোর প্রচার চালানো যায়। পুলিশ লোকজনকে সরিয়ে নিতে বললে উপস্থিত আলেমরা নিশ্চিত করেন, কোনো বিশৃঙ্খলা ঘটবে না। বরিশালের অতিরিক্ত ডিআইজি ও অন্য কর্মকর্তারা ঘটনাস্থলে এসে প্রয়োজনীয় আইনি ব্যবস্থা গ্রহণ করার বিষয়ে জনগণকে আশ্বস্ত করেন। এতে আশ্বস্ত হয়ে লোকজন ঈদগাহ ময়দান ত্যাগ করে। বক্তব্য শেষে পুলিশ সুপার ও অতিরিক্ত ডিআইজিসহ অন্য কর্মকর্তারা মাদরাসার একটি কক্ষে অবস্থান নেন। কিন্তু এরই মধ্যে অন্য একটি গোষ্ঠী ঈদগাহ ময়দানে প্রবেশ করে মানুষকে নতুন করে উত্তেজিত করতে থাকে। হঠাৎ একদল লোক মাদরাসার অফিস কক্ষে অবস্থানরত কর্মকর্তাদের ওপর আক্রমণ চালায়। আগ্নেয়াস্ত্র সজ্জিত হয়ে পুলিশ ও কর্মকর্তাদের ওপর আক্রমণ চলে। আক্রমণকারীদের গুলিতে পুলিশের একজন সদস্য গুরুতর জখম হন। গুরুতর আহত হন পুলিশের আরেক সদস্য। আহত হন বরিশাল রেঞ্জের অতিরিক্ত ডিআইজি। এ পরিস্থিতিতে ইউএনও ও নির্বাহী ম্যাজিস্ট্রেটের নির্দেশে আত্মরক্ষার্থে, উত্তেজিত লোকজনকে নিবৃত্ত করতে প্রথমে টিয়ার গ্যাস শেল নিক্ষেপ ও পরে শটগান চালায় পুলিশ। পরবর্তী সময়ে পরিস্থিতির ভয়াবহতায় ম্যাজিস্ট্রেটের নির্দেশে একপর্যায়ে পুলিশ গুলি চালাতে বাধ্য হয় বলে জানানো হয়েছে।\nবিভিন্ন মহলের ধারণা, ঘটনার প্রকৃত রহস্য উদ্ঘাটনে শুরু থেকে তৎপর থাকা সত্ত্বেও এবং কর্মসূচি স্থগিত করা সত্ত্বেও কোনো একটি স্বার্থান্বেষী মহল ধর্মকে পুঁজি করে একটি সামাজিক অস্থিরতা তৈরির অপপ্রয়াস চালিয়েছে। যা হোক, ঘটনার সুষ্ঠু তদন্তে ডিআইজি বরিশাল রেঞ্জকে প্রধান করে পাঁচ সদস্যের একটি তদন্ত কমিটি গঠন করা হয়েছে। সাত দিনের মধ্যে প্রতিবেদন দাখিল করতে বলা হয়েছে।\nচারজনের মৃত্যুর ঘটনা শুধু দুঃখজনক নয়, নিন্দনীয়ও। ১৪ বছরের একটি বালকও নিহত হয়েছে। দুঃখজনক এই পরিস্থিতি এড়ানো সম্ভব হতো যদি কোনো না কোনো মহল নিছক উত্তেজনাকে ছড়িয়ে না দিত, যদি তারা যুক্তির ওপর ভর করত, সহনশীলতা দেখাত। কিন্তু দুর্ভাগ্যক্রমে তা হয়নি।\nবাংলাদেশ সাম্প্র্রদায়িক সম্প্রীতির দেশ, যদিও কখনো কখনো সেই সম্প্রীতি বিনষ্ট করার দুঃখজনক দৃষ্টান্ত ঘটেছে এই দেশে। এই দেশে মুসলমান, হিন্দু, বৌদ্ধ ও খ্রিস্টান যুগের পর যুগ একসঙ্গে থেকেছে। মুক্তিযুদ্ধ হয়েছে সবার সম্মিলিত অংশগ্রহণে। যতবারই এমন অঘটন ঘটেছে ততবারই দেখা গেছে ঘটনার পেছনে উগ্র সাম্প্রদায়িক গোষ্ঠীর যোগসূত্র আছে। এই শ্রেণির প্রবক্তারা সংখ্যাগরিষ্ঠ মানুষের ধর্মীয় আবেগ-অনুভূতিকে কাজে লাগিয়ে নিজেদের স্বার্থে উত্তেজনা ছড়িয়েছে। তারা হয়তো ভাবে, এভাবেই তাদের মনোবাঞ্ছা পূরণ হবে! আমি জানি না কবে শেষ হবে এই আত্ম-সংহারক প্রবণতা।\nযা হোক, ভোলার বোরহানউদ্দিনের পরিস্থিতি এখন শান্ত জানা গেছে। প্রশাসন ছয় দফা দাবি মেনে নিয়েছে বলে খবর প্রকাশিত হয়েছে। নতুন প্রতিবাদ সমাবেশ বাতিল করা হয়েছে। জেলা ও থানা থেকে এসপি ও ওসিদের প্রত্যাহার করার দাবি মানা হয়েছে। আহত লোকজনের সুচিকিৎসার ব্যবস্থা করা হয়েছে। নিহত ব্যক্তিদের পরিবারকে আর্থিক সাহায্য দেওয়ার প্রতিশ্রুতি দেওয়া হয়েছে। যাদের গ্রেপ্তার করা হয়েছে তাদের মুক্তি দেওয়া হবে বলে প্রশাসন জানিয়েছে। তবে বুঝতে অসুবিধা হয়, ময়নাতদন্ত ছাড়াই লাশ দাফন করার অনুমতি দেওয়া হয়েছে কেন? এটি আইনের স্বাভাবিক আচরণ নয়।\nযা ঘটেছে তা নিঃসন্দেহে দুঃখজনক ও উদ্বেগজনক। তবে ঘটনার শেষ শান্তিপূর্ণ সমাধান স্বস্তিদায়ক। কিন্তু এতেই সরকার, সমাজ ও প্রশাসনের উদ্বেগহীন থাকার সুযোগ আছে বলে মনে হয় না। সত্যিকার অপরাধীকে শনাক্ত করে আইনের আওতায় আনতে হবে। অপব্যবহার রোধ করতে ফেসবুক কর্তৃপক্ষ এবং এর নিয়ন্ত্রক সংস্থাগুলোকে প্রখর নজরদারি বলবৎ করতে হবে। রাজনৈতিক স্বার্থ হাসিলের উদ্দেশ্যে কিংবা মিথ্যা গুজব রটনাকারীদের বিরুদ্ধে উপযুক্ত ব্যবস্থা নিতে হবে। আরো প্রয়োজন সামাজিক সচেতনতা বৃদ্ধির। অন্যথায় আরেকটি রামু, আরেকটি নাসিরনগর বা আরেকটি ভোলার জন্ম রোধ করা হয়তো অসম্ভব হবে।\nক্রিকেটে টেকসই উন্নতির উদ্যোগের বিকল্প নেই ২৩ অক্টোবর, ২০১৯ ০০:০০\nব্যক্তিত্ব ২৩ অক্টোবর, ২০১৯ ০০:০০\nঅমর বাণী ২৩ অক্টোবর, ২০১৯ ০০:০০\nআজকের সুডোকু ২৩ অক্টোবর, ২০১৯ ০০:০০


বেরোবি শিক্ষক সমিতির নির্বাচন অনুষ্ঠিত – মুক্তিনিউজ24.কম, সত্যের সাথে সারাক্ষণ\nমঙ্গলবার,২২শে জানুয়ারি, ২০১৯ ইং,৯ই মাঘ, ১৪২৫ বঙ্গাব্দ, সময়: সকাল ১১:১৪\nমুক্তিনিউজ২৪.কম ডেস্ক: রংপুর বেগম রোকেয়া বিশ্ববিদ্যালয় শিক্ষক সমিতির নির্বাচনে মুক্তিযুদ্ধের চেতনায় প্রগতিশীল শিক্ষক সমাজের প্যানেলের পদার্থ বিজ্ঞান বিভাগের অধ্যাপক ড. গাজী মাজহারুল আনোয়ার সভাপতি এবং গণযোগাযোগ ও সাংবাদিকতা বিভাগের সহকারী অধ্যাপক তাবিউর রহমান প্রধান সাধারণ সম্পাদক হিসেবে নির্বাচিত হয়েছেন। গত মঙ্গলবার সকাল সাড়ে ১০টা থেকে বিকেল ৩টা পর্যন্ত বিশ্ববিদ্যালয়ের একাডেমিক ভবন-৩ এর ৩০২ নম্বর কক্ষে ভোটগ্রহণ অনুষ্ঠিত হয়। নির্বাচনে ১৫৩ জন ভোটারের মধ্যে ১৩৪ জন ভোট দেন।\nভোট গণনা শেষে সন্ধ্যা সাড়ে ৭টায় প্রধান নির্বাচন কমিশনার ম্যানেজমেন্ট স্টাডিজ বিভাগের সহকারী অধ্যাপক মাসুদ রানা ফল ঘোষণা করেন।\nনির্বাচন কমিশন সূত্র জানায়, সভাপতি ও সাধারণ সম্পাদকসহ ১৫টি পদে আওয়ামী লীগ সমর্থিত মুক্তিযুদ্ধের চেতনায় প্রগতিশীল শিক্ষক সমাজ ও নীল দল প্রতিদ্বন্িদ্বতা করে।\nসদস্যপদে- ম্যানেজমেন্ট স্টাডিজ বিভাগের সহযোগী অধ্যাপক মোহাম্মদ আজিজুর রহমান, অর্থনীতি বিভাগের সহকারী অধ্যাপক খন্দকার জাহাঙ্গীর আলম নিরব,গণিত বিভাগের অধ্যাপক ড. আর এম হাফিজুর রহমান সেলিম, দূর্যোগ ব্যবস্থাপনা বিভাগের সহকারী অধ্যাপক ড. আবু রেজা মো. তৌফিকুল ইসলাম রিপন,পরিসংখ্যান বিভাগের সহকারী অধ্যাপক বিপুল হোসেন, কম্পিউটার সায়েন্স অ্যান্ড ইঞ্জিনিয়ারিং বিভাগের প্রভাষক প্রদীপ কুমার সরকার, গণিত বিভাগের বিভাগীয় প্রধান কমলেশ চন্দ্র রায়,ফাইন্যান্স অ্যান্ড ব্যাংকিং বিভাগের সহকারী অধ্যাপক সাখাওয়াত হোসেন, বাংলা বিভাগের অধ্যাপক ড. পরিমল চন্দ্র বর্মণ এবং রাষ্ট্রবিজ্ঞান বিভাগের বিভাগীয় প্রধান সাইদুর রহমান নির্বাচিত হয়েছেন।সূত্র: এবিনিউজ


অবশেষে 'বম্ব' ফাটালেন অক্ষয় কুমার, তবে এ 'বম্ব' দুষ্টু নয় বরং ভিশন 'লক্ষ্মী' ভূত! - thecalcuttamirror.com\nদ্য ক্যালকাটা মিরর ব্যুরো: জুন মাসে লক্ষ্মী বম্বের ফার্স্ট লুকে মাথায় বিশাল লাল টিপ আর লাল শাড়িতেই চমকে দিয়েছিলেন অক্ষয় কুমার। আর তখনই জানা গিয়েছিল করোনা আবহে সরাসরি ওটিটি প্ল্যাটফর্মেই মুক্তি পাবে এই ছবি। অবশেষে আজ শুক্রবার প্রকাশ পেলো খিলাড়ি ‘রাজু’র ‘লক্ষ্মী বম্ব’- এর ট্রেলার। তবে অক্ষয়ের সাম্প্রতিক ছবি গুলোর মতই এই ছবিতে তিনি একদম ভিন্ন লুকে আসছেন। ই প্রথমবার ট্রান্সজেন্ডারের ভূমিকায় অবতীর্ন এই অভিনেতাকে। তবে ফার্স্ট লুক যেরকম ভয়াল দেখাচ্ছে তাঁকে, তাতে ভয় পাওয়ায় কিছু নেই বরং হাসতে হাসতে আপনার পেটে খিল ও ধরে যেতে পারে!\nযদিও বলিউডের হালফিলে তৈরি বেশ কিছু ছবির মতই এটিও দক্ষিণী ছবির রিমেক। প্রকৃতপক্ষে তামিল হরর কমেডি ‘মুনি ২ : কাঞ্চনা’ ছবির স্ক্রিপ্ট ধরেই এই ছবির নির্মাণ। ছবির পরিচালক রাঘব লরেন্স এই ছবির মাধ্যমেই তামিলনাড়ু থেকে শিফট করে নিজের বলিউড কেরিয়ারের অভিষেক ঘটাচ্ছেন। এই ছবিতে অক্ষয় ছাড়াও কিয়ারা আদবানি, তুষার কাপুর, শরদ কেলকার, অশ্বিনী কালসিকারকেও দেখা যাবে। ৯ নভেম্বর থেকে এই ছবির অনলাইন স্ট্রিমিং চালু হবে ওটিটি প্ল্যাটফর্ম ডিজনি প্লাস হটস্টারে।\nআজ অক্ষয় সোশ্যাল মিডিয়ায় ছবির ট্রেলার শেয়ার করে সাথে লেখেন- ‘যে যেখানে আছেন, সেখানেই দাঁড়িয়ে পড়ুন এবং তৈরি হয়ে যান দেখতে লক্ষ্মী বম্বের ট্রেলার। কারণ লক্ষ্মীর বর্ষন হবে এবার!’ এই ছবি যে দিওয়ালিতেই মুক্তি পাচ্ছে সেটাও জানিয়ে দিয়েছেন আক্কি।\nছবির প্লট অনুযায়ী এই ছবিতে এক রূপান্তরকামী আত্মার খপ্পরে পড়বেন অক্ষয়, এরপর সেই রুপান্তরকামী লক্ষ্মীর অবতারে অবতীর্ণ হবেন তিনি। এই ছবি প্রসঙ্গে অক্ষয় জানিয়েছেন- ‘আমার পছন্দের জনার হল হরর কমেডি। আমি ভুলভুলাইয়ার পর সবসময়ই এই ধারার ছবি করতে চাইছিলাম। ৩০ বছরের কেরিয়ারে মানসিকভাবে এটাই আমার সবচেয়ে কঠিন চরিত্র। আমি প্রায় ১৫০টি ছবিতে অভিনয় করেছি, তবে আমি প্রতিদিন এই ছবির সেটে যতটা এক্সাইটেড থাকতাম আগে কোনওদিনও হয়নি। আমি কোনওদিন এত রিটেকও দিইনি, তাও নিজের ইচ্ছায়। এই ছবি আমাকে জেন্ডার ইকুয়ালিটি সম্পর্কে অনেকবেশি সংবেদনশীল করেছে’।\nPrevious articleইস্টবেঙ্গলে অ্যান্থনি পিলকিংটন!\nNext articleঅশনি সংকেত! আবার দু দুটো নিম্নচাপ, রয়েছে ঘূর্ণিঝড় ‘গতি’ আশঙ্কা দিন পাঁচেকের মধ্যে\nকরোনা আক্রান্তদের জন্য ৫০০ অক্সিজেন কনসেনট্রেটর দিয়ে সাহায্যের হাত বাড়ালেন ভাইজান\nরোজকেরে খবর May 20, 2021 0\nদ্য ক্যালকাটা মিরর ব্যুরো : কোভিডের দ্বিতীয় ঢেউয়ে টলমল গোটা দেশ। করােনার জেরে দেশের মানুষের পাশে দাঁড়াতে এগিয়ে আসছেন তারকারা । এবার...\nমোটা হয়ে গেলেন নাকি জাহ্নবী কপুর? গায়ে জামা খুলতে প্রয়োজন হল তিন সহকর্মীর!\nদ্য ক্যালকাটা মিরর ব্যুরো : অভিনেত্রী হলেও খাবারের প্রতি সকলেই একটু কমজোর। শ্রীদেবী-কন্যা জাহ্নবী কপুরও এর ব্যতিক্রম নন। খাওয়া-দাওয়ার ফলে মোটা হয়ে...\nআজ প্লে-অফ নিশ্চিত করতে মরিয়া এফসি গোয়া\nফুটবল February 17, 2021 0\nদ্য ক্যালকাটা মিরর ব্যুরোঃ কাল আইএসএলের গুরুত্বপূর্ণ ম্যাচে ওড়িশার মুখোমুখি হবে এফসি গোয়া। প্লে অফে পৌঁছনোর জন্য এই ম্যাচটি তাদের কাছে খুবই...\nএবারে আর গজরাজ নয়, বিগবি’র সঙ্গে জুটি বাঁধছেন নীনা গুপ্ত